Diari Oficial de la Generalitat Valenciana


Sumari del DOGV 3863, del 24-10-2000 (2000/8257)

Informació pública de programa d'actuació integrada del sector denominat Sector B del Pla Especial de Reforma Interior número 7, de Sagunt.
-------------------------------------------------------------------------------------------------------------------------------------------

### Dades del document

Número de DOGV
:   3863

Data del DOGV
:   24-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8257


Organisme emissor
:   Alser, SL, Empresa Constructora

Tipus de document
:   Anunci

Informació pública de programa d'actuació integrada del sector denominat Sector B del Pla Especial de Reforma Interior número 7, de Sagunt. [2000/S8257]
  
D'acord amb el que estableix la Llei 6/1994, Reguladora de l'Activitat Urbanística, de 15 de novembre, Diari Oficial de la Generalitat Valenciana número 2.394 (en endavant, LRAU); es posa en coneixement de tots els possibles interessats o afectats el següent:
  
Primer. L'entitat mercantil Alser, SL ha formulat una proposta de programa d'actuació integrada del sector denominat Sector B del Pla de Reforma Interior número 7, de Sagunt. Aquesta proposta està formada pels documents de programa, avantprojecte d'urbanització i annexos dels avantprojectes elèctrics a l'empara del que estableix l'article 48 de l'esmentada llei.
  
Segon. En aplicació del que estableix l'article 48.1.C) en relació amb l'article 46.3 i concordants de l'esmentada llei, se sotmet a informació pública l'esmentat programa amb tota la documentació que s'aporta per termini de 20 dies hàbils comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Tercer. Es fa constar que durant aquest termini, els interessats i afectats en aquest procediment, hi podran formular les al·legacions que els convinguen segons dret, així com altres alternatives tècniques al programa i, si s'escau, proposicions juridicoeconòmiques, tot això en els termes i condicions de la LRAU, a l'efecte de la qual qualsevol interessat podrà consultar l'expedient en la notaria del senyor Vicente Micó Giner, situada a la ciutat de Sagunt, a l'avinguda Sants de la Pedra, núm. 8, els dies hàbils en horari de 10.00 a 14.00 hores. Igualment es fa constar que qualsevol persona podrà comparéixer en aquesta notaria per a obtenir còpia de l'acta de protocol·lorització del programa i documents que s'acompanyen a aquest, o sol·licitar que se li exhibesca aquesta.
  
Quart. L'esmentada documentació, així com l'expedient administratiu, podran ser consultats en l'Ajuntament de Sagunt, els dies hàbils en idèntic horari, on també poden ser presentades les al·legacions que siguen formulades, amb la presentació prèvia d'aquestes en la notaria abans esmentada.
  
Cinqué. Mitjançant aquesta, segons el que estableix el paràgraf segon de l'article 48, en relació amb l'article 46, paràgrafs 4 i 5 de l'esmentada llei, es comunica als interessats que durant el període de cinc dies, comptadors a partir del venciment del termini anterior podran presentar-se les proposicions juridicoeconòmiques de les distintes alternatives que optaran a l'adjudicació del programa; a no ser que durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial. En aquest cas, la pròrroga es farà constar en l'expedient, i s'anunciarà en el tauler d'anuncis de l'Ajuntament de Sagunt i es comunicarà a qui, per desconéixer-lo, presenten pliques prematurament.
  
Sisé. L'acte d'obertura de pliques tindrà lloc el primer dia hàbil a la conclusió del termini per a presentar-les.
  
Seté. Aquest anunci es publica als efectes que disposa l'article 59. 4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats en la relació que emet el centre de gestió cadastral, així com aquells el domicili fiscal dels quals es desconegut. Cosa que se'ls comunica, mitjançant aquest avís als efectes oportuns.